[pic] | COIMISIÚN NA gCOMHPHOBAL EORPACH |

An Bhruiséil19.1.2009

COIM(2009) 673 leagan deireanach/2

2007/0099 (COD)

CORRIGENDUM Annule et remplace le document COM(2008)673 final du 12.1.2008 Ne concerne que la version gaélique (erreur au niveau du titre)

TEACHTAIREACHT ÓN gCOIMISIÚN CHUIG PARLAIMINT NA hEORPA de bhun an dara fomhír d'Airteagal 251(2) de Chonradh CE maidir le

comhsheasamh na Comhairle maidir le glacadh Rialacháin ó Pharlaimint na hEorpa agus ón gComhairle maidir le comhrialacha le haghaidh rochtana ar an margadh idirnáisiúnta tarlaithe de bhóthar (athmhúnlú)

2007/0099 (COD)

TEACHTAIREACHT ÓN gCOIMISIÚN CHUIG PARLAIMINT NA hEORPA de bhun an dara fomhír d'Airteagal 251(2) de Chonradh CE maidir le

comhsheasamh na Comhairle maidir le glacadh Rialacháin ó Pharlaimint na hEorpa agus ón gComhairle maidir le comhrialacha le haghaidh rochtana ar an margadh idirnáisiúnta tarlaithe de bhóthar (athmhúnlú)

1. CÚLRA

Dáta tarchuir an togra chuig Parlaimint na hEorpa agus chuig an gComhairle (doiciméad COIM(2007)265 deiridh – 2007/0099COD): | 23 Bealtaine 2007. |

Dáta na tuairime ó Choiste Eacnamaíoch agus Sóisialta na hEorpa: | 12 Márta 2008. |

Dáta na tuairime ó Pharlaimint na hEorpa, an chéad léamh: | 21 Bealtaine 2008. |

Dáta tarchuir an togra leasaithe: | 13 Meitheamh 2008. |

Dáta glactha an chomhsheasaimh: | 9.1.2009. |

2. CUSPÓIR AN TOGRA ÓN g COIMISIÚN

Is é cuspóir an togra a ghlac an Coimisiún an 23 Bealtaine 2007 comhrialacha a bhunú le haghaidh rochtana ar an margadh idirnáisiúnta tarlaithe de bhóthar. Gabhfaidh an togra ionad dhá rialachán maidir le rochtain ar an margadh do tharlóirí bóthair agus ionad treorach ón gComhairle lena ndíolmhaítear modhanna iompair áirithe ón údarú. Is é aidhm an togra, as measc aidhmeanna eile, cur i bhfeidhm na rialachán maidir le cabatáiste de bhóthar a fheabhsú trí bhíthin an sainiú air a shoiléiriú.

3. BARÚLACHA MAIDIR LEIS AN g COMHSHEASAMH

3.1. Barúlacha ginearálta maidir leis an gComhsheasamh

Ar cheann de na pointí is mó a bhfuil díospóireacht fúthu sa phacáiste bóthair, tá an togra maidir le rochtain ar an margadh idirnáisiúnta tarlaithe de bhóthar, agus go háirithe an sainiú atá ann ar chabatáiste. Go suntasach, bhí an dáta le haghaidh na tuarascála faoin bhféidearthacht an margadh a oscailt a thuilleadh, cabatáiste ar áireamh, ina phointe lárnach agus comhréiteach ar an bpacáiste á bhaint amach.

3.2. Barúlacha mionsonraithe ón gCoimisiún

Leis an gcomhsheasamh a ghlac an Chomhairle, comhtháthaítear, mar atá nó i bprionsabal, líon áirithe leasuithe a ghlac Parlaimint an hEorpa, leasuithe a bhí inghlactha, mar atá nó i bprionsabal, ag an gCoimisiún freisin. Baineann na leasuithe seo leis na nithe seo a leanas:

- sainiú na díolúine maidir le hiompar poist (leasú11);

- teorannú líon na mionsonraithe atá le háireamh sna doiciméid atá le tabhairt ar aird le haghaidh iompair idirnáisúnta (19);

- scriosadh na tagartha d'am oibre sna rialacha éigeantacha is infheidhme maidir le cabatáiste (43).

- nós imeachta cosanta a thabhairt isteach i gcás díshocraíochtaí móra de dheasca cabatáiste (48);

- scriosadh na tagartha do shraith de mhionsáruithe; Is féidir leis an gCoimisiún glacadh leis an gcur chuige forchéimnitheach seo i ndáil leis na cláir (7, 8, 42, 24, 27, 31, 33, cuid de leasú 34).

Tá foráil maidir le cabatáiste i dtír idirthurais ar áireamh sa chomhsheasamh, rud a bhforáiltear dó le leasú 17. Ós rud é gur féidir an réiteach a mholtar sa chomhsheasamh a chur i bhfeidhm, féadann an Coimisiún aontú leis.

Ní áiríodh na leasuithe seo a leanas sa chomhsheasamh, leasuithe a bhí inghlactha ag an gCoimisiún i bprionsabal nó i ndiaidh athdhréachtú.

- aithris faoin mbaint le Treoir 92/106/CEE maidir le hiompar comhcheangailte (1);

- úsáid "sealadach" mar choincheap a shoiléiriú (9,12);

- fíneálacha a fhorchur mar phionós féideartha amháin (25, 28);

- an dáta ar a gcuirfear chun feidhme é a shocrú mar an 1 Eanáir 2009 (35); foráiltear sa chomhsheasamh go gcuirfear an Rialachán chun feidhme 24 mí i ndiaidh a theachta i bhfeidhm.

Níl na leasuithe eile ó Pharlaimint na hEorpa, nach raibh inghlactha ag an gCoimisiún nó nach raibh inghlactha aige san fhoclaíocht a moladh, ar áireamh sa chomhsheasamh. Baineann na leasuithe seo leis na nithe seo a leanas go háirithe:

- margadh an chabatáiste a oscailt a thuilleadh (3, 4, 18);

- cabatáiste a údarú tar éis díluchtú páirteach (16);

- comhar níos dlúithe a údarú i ndáil le cabatáiste idir Ballstáit áirithe (5, 21);

- an tagairt don treoir maidir le postú oibrithe a chur i bhfeidhm ar chabatáiste (23).

- an fhéidearthacht le haghaidh Ballstát an trádáil idir tríú tíortha a rialáil (6, 14, 15);

- an t-éileamh ar dhoiciméad aonair le haghaidh gach cineál iompair de bhóthar (20).

Leis an gcomhsheasamh, tugtar isteach na forálacha seo a leanas go suntasach:

- an fhéidearthacht tréimhse bhailíochta an cheadúnais a oiriúnú don dul chun cinn teicniúil (airteagal 4 mír 2);

- gnéithe slándála a bheith ar áireamh i measc ghnéithe an cheadúnais, na gcóipeanna deimhnithe agus fhianú an tiománaí (airteagal 4, mír 4 agus airteagal 5, mír 3 chomh maith le hIarscríbhinní I agus II);

- na forálacha a bhaineann le fianú an tiománaí (airteagal 5), go háirithe tagairt a thabhairt isteach i ndáil le Treoir 2003/109/CE maidir le stádas náisiúnach tríú tíre atá ina gcónaitheoirí fadtéarmacha;

- tuarascáil ón gCoimisiún faoi dheireadh 2013, ina ndéanfar anailís ar chor an mhargaidh, measúnú ar éifeacht na rialuithe agus fabhrú coinníollacha oibre na gairme agus ina ndéanfar measúnú ar an gceist an bhfuil go leor dul chun cinn déanta maidir le comhchuibhiú rialacha le go bhféadfaí a shamhlú go n-osclófaí na margaí náisiúnta a thuilleadh, cabatáiste ar áireamh (airteagal 16 mír 3).

Is féidir a thabhairt faoi deara go mbreathnaíonn Ballstáit áirithe, Ballstáit ar fearr leo teorannú níos daingne maidir leis an gcabatáiste údaraithe, ar an toradh i ndáil le sainiú cabatáiste (airteagal 8) mar an t-uasmhéid atá inghlactha, ach go mbreathnaíonn Ballstáit eile, Ballstáit a bhfuil sé d'aidhm acu an margadh a oscailt a thuilleadh, air mar an t-íosmhéid atá inghlactha.

4. CONCLÚID

Ghlac an Chomhairle a comhsheasamh le tromlach cáilithe. Measann an Coimisiún go luíonn an comhsheasamh le príomhchuspóirí a thogra agus dá bhrí sin féadann sé tacú leis.